Exqrch/javanese-Komodo-pixelgpt huggingface dataset:
subjekipun inggih punika logam lan bahan nonlogam
Material punika dipun-ginakaken kanggé nguji wontenipun bilih kadadosan karusakan
"Holographic optical element" inggih punika salah satunggaling jinis saking elemen optis difraktif
HOE saged nggantos satunggaling sistem optik mawi komponèn optik ganda, kados ta lensa, kaca, "beam splitters", lan prisma
HOE migunani sanget manawi kadadosakan komponèn optik ingkang boten seimbang utawi boten trep
Sapunika dugi tèknologi DOE (Diffractive Optical Element) minangka lelajenganipun saking HOE
Ing DOE gelombang cahya ingkang dugi boten mbengkok malih, nanging dipunpecah dados puluhan, atusan, utawi éwonan gelombang
Gelombang-gelombang kalawau bakal nyawiji malih lan mbentuk satunggaling gelombang jangkep ingkang énggal
Aplikasi HOE lan DOE inggih punika: "Holographic memory"
Pangrembakanipun tèknologi holografi ugi dumugi menyang sistem nyimpen data
Tegesipun kanggé nyiptakaken médhia panyimpen data mawi kapasitas ingkang lagkung ageng
Media-médhia panyimpen ingkang ngadhopsi prinsip=prinsip golografis dipunwastani "holographic memory"
Dhasaripun, tèknologi "holographic memory" ngginakaken cahya kanggé nyimpen lan maos malih data utawi informasi
Sinar Laser (cekakan saking "Light Amplification by Stimulated Emission of Radiation") ingkangg ngadhahi sipat monokromatik lan koheren dipunlewataken ing satunggaling pirantos ingkang dipunwastani ‘beam splitter’
Splitter punika mecah sinar LASER dados kalih, ingkang sapisan dipunwastani sinar sinyal utwai sinar ancas, déné ingkang kaping kalih dipunwastani sinar acuan
Dipunwastani sinar sinyal amargi sinar punika mbeta kodhe informasi utawi objek ingkang badhé dipunsimpen
Dipunwastani sinar acuan amargi minangka sinar ingkang dipunrancang miturut kekajenganipun, saéngga gampil lan prasaja kanggé dipunréprodhuksi amargi dipun-ginakaken minangka referensi
Salah satunggaling tuladha saking "holographic memory" inggih punika kepingan holografis
Para panaliti saweg nyobi ngrembakakaken kepingan (CD) ingkang gadhah momotan panyimpenan holografis, saéngga saged nyimpen informasi mawi ukuran terabit
Prekawis punika dipunjalari ngepak data dados langkung mapat tinimbang tèknologi optis konvensional kados ta ingkang dipun-ginakaken ing DVD lan Blu-Ray ingkang satunggal keping cakram optis mawi kandel 1,5 mm saged nyimpen data 200 GB
"Holographic memory" gadhah sawatawis kaluwihan tinimbang médhia panyimpen sanèsipun, inggih punika:
Olahan Itali Masakan Italia (Cucina italiana) inggih punika jénis kulinèr ingkang ngèrémbag ing Italia
Variasi masakan Italia aneka warni dhedhasar laladanipun saben, ingkang bentang wiwit saking pérangan Pegunungan Alpen ngantosi kawasan Mediterania ing iklim subtropis
kanggé tiyang kathah ing sadaya donyo, masakan Italia ingkang umum dipuntepang inggih punika pizza, spaghetti, "ravioli", lasagna, Parmigiano-Reggiano, lan "minestrone"
Wiwitipun kuliner Italia asalipun saking prabawa kuliner Yunani Kino, Wétan Tengah lan Romawi
Bangsa Romawi ingkang nikmati panganan sekeco lan kwalitasipun kathah ngadopsi masakan-masakan saking nagara jajahanipun, tuladhané ngginakakenbumbon crakèn lan saus asem manis ing masakan daging kéwan buruan asalipun saking Timur Tengah
Selama abad-abad, kuliner Italia sampun gayuh ing tahap panyampurnaan
ing taun 1533, manawi "Catherine de Medici" nikahi bangsawan Perancis bakal Raja Henry II, punika merdamelaken ahli masak Italia ing pura Perancis lan nepangaken resep pembuatan kue-kue, bahan krim, cara-cara masak daging, lan inten-pinten jinis sayuran kados ta "artichoke", brokoli, lan polong
sebab Italia punika nandai dipunwiwiti "Haute cuisine" ("masakan haute") ing Perancis
Sarapan injing dinten warga Italia dipunsajiaken kaliyan ngantos prasaja, inggih punika kopi susu panas kaliyan roti ingkang dipunoles selai utawi cekap secangkir kopi kemawon
Mangan siyang punika wekdal mangan ingkang utami ing racaké dipunwiwiti kaliyan "antipasto" ("appetizer") utawi "panganan pambuka" ingkang limrahipun wujud iwak tuna, jamur ingkang dipunasinaken, "pimiento", zaitun ce,eng, "prosciutto", lobak lan iwak teri
panganan utamunipun saged wujud iwak utawa daging kados ta iwak kod, daging sapi mudha panggang, daging babi asin, atau daging panggang yang dipunsertai sayuran lan salad
ing wanci mangan ndalu bisanipun dipunsajiaken kue-kue lagi utawa keju kaliyan woh-wohan lan ombenan caffè espresso
Saksampunipun madhang ndalu tiyang Italia biasanya ugi nikmati aktivitas mangan ngantos ndalu, nanging kaliyan menu ingkang enteng kados ta sup, kombinasi sego lan sayur-sayuran, omelet utawa daging asrep
Sajian sampingan sanès bisanipun wujud keju lan woh-wohan
Masakan Italia punika variasi dhedhasar laladanipun ingpundhi saben kutha lan désa gadhah teknik masak sarta resep ingkang bènten-bènten
Nagara Italia punika atus-ratusan taun kapérang saking nagari-nagari alit ingkang kapérang piyambak pramila sadaya punika namung nikmati masakan khas laladan punika sowang-sowang
ing taun 1861, punika italia dipundetunggaleken, saben laladan miwit nepang masakan khas saking laladan sanès, nanging titikan khasipun taksih ajeg dipun-gantos
ngantos sapunika, tiyang Italia derek prinsip prasaja ing masak, inggih punika namung ngginakaken bahan segar lan dipunsediani ing musimipun
6 Novèmber 2012 Mereka ugi boten ngimpor kathah produk namung ngginakaken bahan lokal.
Pèpsi Pèpsi ya iku mèrek ombenan kan digawé déning PepsiCo lan didol menyang saben nagara mawa toko, restoran lan mesin dol otomatis
Ombenan iki digawé pisanan ing taun 28 Agustus 1898 déning ahli farmasu Caleb Bradham
Merek iki uga dadi merek dagang ing tanggal 16 Juni 1903
Ana warna-warna varian Pepsi, ya iku Diet Pepsi, Pepsi Max, Pepsi Samba, Pepsi Blue lan Pepsi Gold
Pepsi-Cola, wiwitane duwé jeneng "Minuman Brad" (Brad's drink), digawé déning ahli farmasi Caleb Bradham ing New Bern, Carolina Utara, Amérikah Sarékat
Rikala 28 Agustus 1898, jeneng "Minuman Brad" diijolake dadi "Pepsi-Cola" jeneng iku banjur didhaftarake ing 16 Juni 1903
Bradham éntuk jeneng pepsi saka lelara dispepsia ya iku lara weteng, amarga rikala iku pepsi digawé kanggo nambani lara weteng
Pepsi digawé saka banyu karbonat, gula, vanila, lenga pati, pepsin lan kola
Tahun 1903, bisa ngedol 7,968 gelen sirap lan ing taun sabanjuré Pepsi didol ing botol enem auns lan saya laris nganti 19,848 gelen
Ing taun 1905 Pepsi ganti logo saka asline sing digawé ing taun 1898 lan ing 1906 logone digenti manèh
Sawisé 17 taun wiwit kasuksesane, Caleb Bradham kudu kelangan Pepsi-Cola amarga kalah ing pasar saham
Dhèwèké precaya rega gula bakal munggah, nanging jebul sing kedadeyan malah sawalike mula dhèwèké ujuk-ujuk bangkrut
Banjur njalari bangkrute Pepsi-Cola ing taun 1923
Tahun 1931, Pepsi Cola dituku déning Présidhèn Loft Candy, Charles G
Guth lan nindakaké pangiwahan ing formula pepsi mau
Tahun 1940, sajarah digawé mawa digawé jinggle iklan pisanan kang digiyaraké mawa nasional
Jinggle lagu mau judhulé "Nickel Nickel" digiyaraké kanggo Pepsi Cola lan bisa ngunggahake rega Pepsi Cola lan jumlah saham
"Nickel Nickel" dadi misuwur lan direkam ing 55 basa.
Bukit Takuruang Bukit Takuruang utawi ingkang kawastanan ugi Tebing Takuruang punika satunggaling bukit ingkang mapan wonten Ngarai Sianok, kutha Bukittinggi, Sumatra Kulon
Bukit punika mapan wonten tengahing sawah saéngga dipunparingi nama Bukit Takuruang
Awit saking manawi dipunterjemahaken saking Basa Minang dhateng Basa Indonesia punika tegesipun "bukit yang terkurung"
Wonten ing sakiwa tengenipun bukit punika wonten kali ingkang boten pati deres.
Rakai Panangkaran Sri Maharaja Rakai Panangkaran Dyah Pancapana inggih punika raja angka kalih Karajan Medang "periode Jawa Tengah" (utawi asring dipunsebut Karajan Mataram Kuno)
Piyambakipun jumeneng antawis taun 770-an
Amargi data-data sajarah Mataram Kuno namung sekedhk, saéngga njalari manéka penafsiran ing sadengahing para sejarawan ngéngini asal-usul Rakai Panangkaran
Wonten ingkang gadhah pamanggih, bilih Rakai Panangkaran asalipun saking Wangsa Sanjaya, wonten ugi pamanggih bilih Rakai Panangkaran punika saking Wangsa Sailendra
"Maharaja Rakai Panangkaran" mapan ing urutan kaping kalih wonten ing pratélan raja-raja Karajan Medang versi prasasti Mantyasih
Namanipun kaserat sabibaripun Sanjaya, ingkang dipunyakini minangka pendiri karajan mau
Prasasti punika dipundamel nalika jaman Maharaja Dyah Balitung nalika taun 907, utawi atusan taun kawit jaman Rakai Panangkaran
Déné, prasasti ingkang asalipun saking jaman Rakai Panangkaran inggih punika prasasti Kalasan taun 778
Prasasti punika minangka piagam peresmian pambangunan sawijining candhi Buda kanggé muja Dewi Tara
Pambangunan punika saking panyuwunan para guru raja Sailendra
Wonten ing prasasti punika Rakai Panangkaran kapuji minangka Sailendrawangsatilaka utawi “permata Wangsa Sailendra”
Candhi ingkang dipundirikaken déning Rakai Panangkaran mau sapunika dipunkenal kanthi nama Candhi Kalasan
Hubungan antawis Sanjaya kaliyan Dharanindra
Sanjaya minangka raja ingkang angka pisan Karajan Medang
Miturut prasasti Canggal (732), piyambakipun nganut agama Hindhu aliran Siwa
Déne, Rakai Panangkaran minangka raja ingkang angka kalih Karajan Medang
Miturut prasasti Kalasan (778), piyambakipun yasa sawijining candhi buddha aliran Mahayana
Gegayutan kaliyan pawartos mau, wonten manéka téyori babagan kekalih raja mau
Téyori ingkang angka pisan déning Van Naerssen, nyebataken bilih, Rakai Panangkaran inggih punika putra Sanjaya
Wangsa Sanjaya lajeng dipunawonaken déning Wangsa Sailendra ingkang nganut agama Buda
Pambangunan Candhi Kalasan minangka parentah saking raja Sailendra dhumateng Rakai Panangkaran ingkang sampun dados bawahanipun
Nama raja Sailendra mau dipunprakirakaken sami kaliyan Dharanindra ingkang pinanggih wonten ing prasasti Kelurak (782)
Téyori punika kathah dipunkembangaken déning para sejarawan Barat, antawisipun George Cœdès, punapa déné Dr
Téyori ingkang angka kalih dipunsamektakaken déning Prof
Poerbatjaraka ingkang nyebataken bilih, Rakai Panangkaran punika minangka Sanjaya nanging kekalihipun sami-sami saking Wangsa Sailendra, sanès Wangsa Sanjaya
Wonten ing mriki Poerbatjaraka boten ngakoni kawontenanipun Wangsa Sanjaya
Miturut pamanggihipun (ingkang dipunsengkuyung ugi déning sejarawan Marwati Pusponegoro saha Nugroho Notosutanto), sadéréngipun séda, Sanjaya sempet nilar wasiat supados Rakai Panangkaran pindhah mlebet dhumateng agama Buda.
Téyori punika dhedhasar cariyos wonten ing Cariyos Parahyangan babagan tokoh Rahyang Panaraban putra Sanjaya ingkang dipunkisahaken pindhah agama
Rahyang Panaraban punika miturut Poerbatjaraka identik kaliyan Rakai Panangkaran
Saéngga, ingkang winastan "para guru raja Sailendra" boten sanès inggih punika guru Rakai Panangkaran piyambak
Téyori ingkang angka tiga dipunsamektakaken déning Slamet Muljana bilih, Rakai Panangkaran sanès putra Sanjaya
Wonten ing pratélan para raja versi prasasti Mantyasih kaserat nama Sanjaya kanthi gelar Sang Ratu, déné Rakai Panangkaran kanthi gelar Sri Maharaja
Éwahaning gelar punika dados bukti gantosipun dinasti ingkang nguwaosi Karajan Medang
Saéngga, Rakai Panangkaran punika raja saking Wangsa Sailendra ingkang ngrebut tahta Medang sarta ngawonaken Wangsa Sanjaya
Miturut Slamet Muljana, Rakai Panangkaran boten badhé gadhah status minangka andhapanipun Wangsa Sailendra amargi wonten ing prasasti Kalasan piyambakipun dipunsembah minangka Sailendrawangsatilaka (permata Wangsa Sailendra)
Wonten ing mriki, Slamet Muljana nampik téyori bilih Rakai Panangkaran punika andhapanipun Dharanindra
Miturutnipun, Rakai Panangkaran saha Dharanindra sami-sami saking Wangsa Sailendra
Éwadéné makaten, piyambakipun boten nganggep kekalihipun minangka tokoh ingkang sami
Miturutipun, Dharanindra boten sami kaliyan Rakai Panangkaran ingkang gadhah nama asli Dyah Pancapana (sami kaliyan ingkang pinanggih wonten ing prasasti Kalasan)
Muljana gadhah pamanggih, Dharanindra inggih punika minangka nama asli saking Rakai Panunggalan, inggih punika raja ingkang angka tiga Karajan Medang ingkang namanipun dipunsebut sasampunipun Rakai Panangkaran wonten ing prasasti Mantyasih.
Rakai Warak Sri Maharaja Rakai Warak inggih punika raja angka sekawan Karajan Medang "periode Jawa Tengah" (utawi ingkang asring dipunsebut Karajan Mataram Kuno) ingkang jumeneng nata antawis taun 800-an
Nama punika pinanggih wonten ing salebeting pratélan raja-raja Medang wonten ing prasasti Mantyasih
Sri Maharaja Rakai Warak wonten ing urutan ingkang angka sekawan wonten ing pratélan para raja Karajan Medang ingkang pinanggih wonten ing Prasasti Mantyasih
Nama punika mau sabibaripun Rakai Panunggalan saha saderengipun Rakai Garung
Tembung Rakai Warak piyambak sanès nama asli, nama punika ateges “kepala daerah Warak”
Sinten nama aslinipun boten dipunmangertosi kanthi pesthi amargi tilas sajarah kanthi nama punika langking sakedhik ingkang pinanggih
Satunggalipun prasasti ingkang nyebat wontenipun tokoh kanthi nama Rakai Warak naming prasasti Mantyasih (907) ingkang tembe dipunserat puluhan taun sabibaripun Rakai Warak séda
Sejarawan Slamet Muljana ngidentifikasi Rakai Warak kaliyan tokoh Samaragrawira
Nanging identifikasi punika winates ing praduga kemawon, inggih punika kanthi cara mabndingaken manéka prasasti
Nama Samaragrawira wonten ing prasasti Nalanda minangka bapak saking Balaputradewa, raja Karajan Sriwijaya
Samaragrawira minangka putra saking tiyang ingkang jejuluk “Wirawairimathana” (panumpes mungsuh prawira)
Jejuluk punika mirib kaliyan “Wairiwarawimardana” utawi Dharanindra wonten ing Prasasti Kelurak (782).
Sejarawan Krom nganggep Samaragrawira identik kaliyan Samaratungga, bapak saking Pramodawardhani
Otomatis, Balaputradewa ugi minangkapun sedherekipun Pramodawardhani
Pamanggih punika lajeng tumuwuh dados téyori populer ingkang kathah dipundhukung déning para sejarawan sanèsipun
Sejarawan Slamet Muljana gadhah pamanggih sanès
Piyambakipun boten nampi téyori mau amargi miturut prasasti Kayumwungan (824), Samaratungga naming gadhah putri, inggih punika Pramodawardhani
Miturut piyambakipun, Samaragrawira langkung trep manawi dipunsebut minangka bapak Samaratungga
Saéngga, kanthi dhasar makaten, Balaputradewa minangka pakdhe saking Pramodawardhani
Slamet Muljana nyobi manunggalaken nama Samaragrawira kaliyan pratélan para raja versi prasasti Mantyasih ingkang dipunanggep minangka pratélan para raja – raja Wangsa Sanjaya ingkang jangkep
Piyambakipun nampik anggepan mau amargi Rakai Panangkaran ingkang mapan ing urutan angka kalih wonten ing pratélan miturut pamanggihipun minangka anggota saking Wangsa Sailendra (ahdedhasar wosing Prasasti Kalasan)
Analisis Slamet Muljana dipunwiwiti kanthi berita bilih Rakai Pikatan minggah tahta nggentosi mertuanipun, inggih punika Samaratungga
Saéngga, Samaratungga dipunanggep identik kaliyan Rakai Garung ingkang namanipun mau saderengipun Rakai Pikatan wonten ing pratélan para raja Karajan Medang
Déné, Samaragrawira ingkang dipunyakini minangka bapak saking Samaratungga, dipunanggep identik kaliyan Rakai Warak, inggih punika nama raja saderengipun Rakai Garung wonten ing pratélan mau.
Rakai Pikatan Sri Maharaja Rakai Pikatan Mpu Manuku inggih punika raja ingkang angka enem Karajan Medhang "periode Jawa Tengah" (utawi asring dipunsebat Karajan Mataram Kuna) ingkang jumeneng nata antawis taun 840-an – 856
Nama Asli lan Gelar
Rakai Pikatan kalebet wonten ing pratèlan para raja vèrsi Prasasti Mantyasih
Nama aslinipun miturut Prasasti Argapura inggih punika “Mpu Manuku”
Wonten ing Prasasti Munduan taun 807 dipunmangertosi Mpu Manuku njabat dados Rakai Patapan
Lajeng wonten ing Prasasti Kayumwungan taun 824 kalungguhan Rakai Patapan dipuncepeng déning Mpu Palar
Dipunduga nalika punika Mpu Manuku sampun dados Rakai Pikatan
Ananging, wonten ing Prasasti Tulang Air taun 850 Mpu Manuku wangsul malih kanthi gelar Rakai Patapan
Déné miturut Prasasti Gondosuli, Mpu Palar sampun séda sadèrèngipun taun 832
Kintenipun laladan Patapan dados tanggel jawabipun Mpu Manuku, déné nalika kados mekaten piyambakipun sampun dados maharaja
Tradhisi kados punika panci dipuntindakaken wonten ing sajarah Karajan Medhang ing pundi raja nyantumaken ugi gelar laminipun minangka pangarsa laladan, kados ta Maharaja Rakai Watukura Dyah Balitung
Miturut [[prasasti Wantil, Mpu Manuku yasa kutha krajan énggal ing désa Mamrati saéngga piyambakipun jejuluk Rakai Mamrati
Istananipun ugi kanthi nama Mamratipura, minangka gantosipun Mataram
Prasasti Wantil ugi nyebataken bilih Rakai Mamrati mandhap saking tahta, saha dados Brahmana kanthi gelar Sang Jatiningrat nalika taun 856
Prasasti Wantil ugi ngrembag babagan dhaup Sang Jatiningrat utawi Rakai Pikatan Mpu Manuku kaliyan putri ingkang bènten agami
Para sejarawan sarujuk bilih putri punika inggih Pramodawardhani saking Wangsa Sailendra ingkang agamanipun Buda Mahayana, déné Mpu Manuku piyambak kanthi agama Hindhu Siwa
Prmodawardhani inggih punika putrinipun Samaratungga ingkang namanipun kacathet wonten ing prasasti Kayumwungan taun 824
Nalika punika ingkang dados Rakai Patapan inggih Mpu Palar, déné nama Mpu Manuku boten dipunsebutaken
Sejarawan De Casparis nganggep Rakai Patapan Mpu Palar sami kaliyan Maharaja Rakai Garung saha minangka bapak saking Mpu Manuku
Kekalihipun minangka anggota Wangsa Sanjaya ingkang suksès ngraketaken gayutan lumantar bésanan kaliyan Wangsa Sailendra
Téori punika dipunbantah déning Slamet Mujana amargi miturut prasasti Gondosuli, Mpu Palar minangka pendhatang saking Pulo Sumatra saha sadaya putranipun èstri
Déné, Mpu Manuku sampun langkung rumiyin lenggah dados Rakai Palar
Kemungkinan manawi Mpu Manuku minangka putra Mpu Palar langkung alit
Déné, Mpu Manuku sampun lenggah dados Rakai Patapan nalika taun 807, saha Pramodawardhani taksih kenya nalika taun 824
Kawontenan punika nedahaken bilih jarak umur kekalihipun radi tebih
Mbok bilih, Rakai Pikatan Mpu Manuku yuswanipun sami kaliyan mertuanipun, samaratungga
Pramodawardhani sanès satunggalipun gawra saking Rakai Pikatan
Adhedhasar saking prasasti Telahap dipunmangertosi bilih garwa Rakai Pikatan ingkang sanès jejuluk Rakai Watan Mpu Tamer
Kintenipun nalika punika gelar mpu dèrèng idhèntik tumrap kaum jaler.
Selir ingkang nama Rakai Watan Mpu Tamer punika minangka simbah saking garwa Dyah Balitung, inggih punika ratu ingkang damel Prasasti Mantyasih (907)
Kategori:Wangsa Sanjaya Kategori:Karajan Medhang
Rakai Kayuwangi Sri Maharaja Rakai Kayuwangi Dyah Lokapala Sri Sayyawasanottunggadewa inggih punika raja ingkang angka pitu saking Karajan Medang "périodeJawa Tengah" (utawi asring dipunsebut Karajan Mataram Kuno) ingkang jumeneng nata antawis taun 856 – 880-an
Saèstunipun kirang trep manawi Rakai Kayuwangi dipunsebut minangka raja Karajan Medang, amargi miturut prasasti Wantil, nalika punika pura Karajan Medang boten dumunung malih wonten ing tlatah Mataram, nanging sampun dipunpindahaken déning Rakai Pikatan wonten ing tlatah Mamrati, saha dipunsebut kanthi nama Mamratipura
Rakai Kayuwangi inggih punika putra ragil Rakai Pikatan ingkang lair saking permaisuri Pramodawardhani
Nama aslinipun inggih punika “Dyah Lokapala” (prasasti Wantil) utawi “Mpu Lokapala” (prasasti Argapura)
Miturut prasasti Wantil utawi prasasti Siwagerha nalika tanggal 12 Novèmber 856, Dyah Lokapala minggah tahta nggentosi ramanipun, inggih punika Sang Jatiningrat (gelar Rakai Pikatan minangkaBrahmana)
Pengangkatan putra ragil minangka raja punika dipundhasari ing jasa kapahlawananipun Dyah Lokapala nalika numpes mungsuh bapakipun, ingkang markasipun dumunung ing timbunam watu ing nginggil bukit Ratu Baka
Téyori populèr nyebataken nama mungsuh mau inggih punika Balaputradéwa amargi wonten ing prasasti Wantil wonten tembung “walaputra”
Nanging, sejarawan Buchari boten nemokaken prasasti kanthi nama Balaputradéwa wonten ing situs bukit Ratu Baka, nanging nama Rakai Walaing Mpu Kumbhayoni
Makna saking tembung “Walaputra” inggih punika “putra ragil”, inggih punika jejuluk kanggé Dyah Lokapala ingkang saged ngawonmaken mungsuh bapakipun
Saéngga, wonten ing pungkasaning papréntahan Rakai Pikatan wonten pemberontakan Rakai Walaing Mpu Kumbhayoni ingkang ngaku minangka keturunan pangadeg karajan (Sanjaya)
Pemberontakan mau saged dipuntumpes déning Rakai Kayuwangi Dyah Lokapala utawi Sang Walaputra, saéngga piyambakipun pikantuk panyengkuyung rakyat supados minggah tahta nggentosi bapakipun
Téyori pemberontakan Rakai Walaing punika sampun bantah téyori populèr babagan wontenipun perang sedhèrèk anatwisipun Balaputradéwa kalawan Pramodawardhani kaliyan Rakai Pikatan sabibaripun Samaratungga séda
Nalika tanggal 10 desember 880 Rakai Kayuwangi yasa prasasti saperlu maringi anungrah dhumateng para pangarsa désa Wuatan Tija amargi sampun paring pitulungan dhumateng putranipun, ingkang nama Dyah Bhumijaya
Dipuncariyosaken, Dyah Bhumijaya kaliyan ibunipun ingkang nama Rakryan Manak dipunculik déning Rakryan Landhayan, ingkang taksih sedherek kaliyan Rakryan Manak piyambak
Ibu saha anak mau saged lolos nalika wonten ing désa Tangar
Nanging Rakryan Manak milih bunuh diri nalika wonten ing désa Taas
Alasan Rakryan Manak bunuh diri boten dipunmangerosi kanthi pesthi
Déné putranipun, inggih punika Dyah Bhumijaya dipuntemukan para pemuka désa Wuatan Tija saha dipunjujugaken dhumateng Maharaja Rakai Kayuwangi
Tokoh Rakryan Landhayan punika patutan ingkang nama Dyah Wawa, ingkang samangke saged ngrebut tahta Karajan Medang anatwis taun 027
Tokoh Dyah Wawa ngaku minangka putra saking Kryan Landheyan ingkang dipunsarekaken wonten ing tengah alas.Saéngga, sabibaripun prastawa penculikan punika, Rakryan Landhayan dados buronan Karajan Medang,
Rakai Watuhumalang Sri Maharaja Rakai Watuhumalang inggih punika raja ingkang angka wolu Karajan Medang "periode Jawa Tengah" ingkang jumeneng nata antawis taun 890-an
Miturut pratélan para raja Karajan Medang wonten ing prasasti Mantyasih, Rakai Watuhumalang dados raja ingkang kaping wolu ngantosaken Rakai Kayuwangi
Prasasti kassebut dipundamel nalika taun 907 déning Dyah Balitung, inggih punika raja sasampunipun Rakai Watuhumalang
Rakai Watuhumalang piyambak boten ninggalaken prasasti kanthi namanipun piyambak
Déné prasasti Panunggalan tanggal 19 November 896 nyebataken wontenipun tokoh kanthi nama “Sang Watuhumalang Mpu Teguh”, nanging boten kanthi gelar maharaja, nanging namung haji (raja bawahan)
Boten saged dipunpesthikaken punapa Mpu Teguh identik kaliyan Rakai Watuhumalang
Manawi kekalihipun saestu sami, saéngga saged dipunbayangaken bilih masa papréntahan Rakai Watuhumalang namung cekak
Nalika taun 896 piyambakipun taksih dados raja bawahan, déné nalika taun 899 (wonten ing prasasti Telahap) ingkang dados raja sampun sinebut Dayah Balitung
Hubungan kaliyan Rakai Kayuwangi
Miturut analisis para sejarawan, kados ta Poerbatjaraka saha Boechari, tokoh ingkang nama Dyah Balitung minggah tahta amargi krama kaliyan putri raja saderengipun
Saéngga kemungkinan agengDyah Balitung punika minangka menantu saking Rakai Watuhumalang
Hubungan anatwisipun Rakai Watuhumalang kaliyan raja saderengipun, inggih punika Rakai Kayuwangi ugi dèrèng gamblang
Nama putra makutha jaman Rakai Kayuwangi inggih punika “Mahamantri Hino Mpu Aku”, ingkang kemungkinan ageng bènten kaliyan Rakai Watuhumalang
Dipuntemokaken ugi prasasti kanthi nama Maharaja Rakai Gurunwangi (prasasti Munggu Antan, 887) saha ingkang nama Maharaja Rakai Limus Dyah Dewendra (prasasti Poh Dulur, 890)
Déné, kekalihipun boten wonten ing pratélan para raja versi prasasti Mantyasih
Mungkin, nalika akir pamarentahaning Rakai Kayuwangi wonten crah ing lingkungan Karajan Medang
Déné, miturut prasasti Telahap, permaisuri Dyah Balitung minangka wayah saking Rakai Watan Mpu Tamer, inggih punika garwa raja ingkang dipunsarekaken wonten ing Pastika
Miturut analisis Pusponegoro saha Notosutanto, raja ingkang dipunsarekaken wonten ing Pastika inggih punika Rakai Pikatan, bapak saking Rakai Kayuwangi
Manawi Dyah Balitung saestu minangka mantu saking Rakai Watuhumalang, ateges Rakai Watuhumalang minangka putra (utawi mungkin mantu) Rakai Pikatan ingkang lair saking selir ingkang nama Rakai Watan Mpu Tamer
Déné, Rakai Kayuwangi lair saking permaisuri Pramodawardhani
Ing pundi, Rakai Watuhumalang minangka sedherek tiri (utawi mungkin ipar) Rakai Kayuwangi, raja saderengipun.